Yekemîn Konferansa Zimanê Kurdî li Amerîkaya Bakur
Li 5’ê Mijdarê li Los Angelesê, bi mêvandarîya Komeleya Perwerdehîyê ya Kurdên Amerîkî yekemîn konferansa zimanê Kurdî tê lidar xistin.
Di yekemîn konferansa li Amerîkaya Bakur li ser zimanê kurdî de, li ser naverokên lêkolînên Kurdî yên pêşerojê û yên îro gotûbêj dê bêne kirin. Panelîst û nîqaşkerên konferansê bi rêka babetên li jêre rêzkirî dê rewşa zimanê kurdî di kontekstên cuda yên civakî, sîyasî, çandî, dîrokî û her wiha wêjeyî da ku tê da ziman dihê bikar anîn bihelsengînin: Bandora zimanê kurdî li ser zimanê neo-aramî, kargêrî û plansazîya zimanî, standardkirina ziman û dîlemayên wî, pergala nivîsandinê, bikaranîna kurdî di cureyên wêjeyê da, muzîke û ziman, bikaranîna civak-zimanzanîyê û implîkasyonên zimanî, ziman û medya, kurdî wekî zimanekî mîrate û pirsgirêkên kurdî wekî zimanekî mîrate. Yekemîn Konferansa li Amerîkaya Bakur hêvîdar e ku balê bikişîne ser rewşa zimanî û xebatên paşerojê handan bike; lê jibo vê yekê, divê em bên pêşberî rastîya ku kêm xebat li ser zimanê kurdî hatine kirin ev rewşa xirab bi jinûve helsengandin û pirsgirêkandina xebatên pêşerojê, bi dîyarkirin û bi navkirina xebatên nûjen û her wisa bi balkişandina pêwistîya xebatên paşeroje rewşa zimanê kurdî dê bête çareser kirin. Em hêvîdar in ku bi civandina hin zanyaran û her wisa kesên ku di rêya zanyarîyê da kelbengî dibin, emê karibin, gotûbêjên li ser xebatên kurdî beralî bikin di konferansa xwe ya li UCLAyê. 1) Yonar Sabar, zanyar, pisporê xebatên Neo-Aramî, profesorê Beşê Ziman û Çandên Rojhilata Nêzîk, UCLA. 2) Jaffer Sheyholislami, Asîstan Profesor li Beşê Xebatên Ziman û Zimanzanîyê, Zanîngeha Carleton, Ottowa, Kanada. Qadên Lêkolanê: Ziman û nasname, zimanê medyayê û di medyayê de ziman, plan û rêzikên ziman, ziman û hêz/bîrdozî, xebatên li ser cureyên (nivîsandinê). 3) Christian Sinclair, Gerînendeyê Asîstan, Navenda Xebatên Rojhilata Navîn, Zanîngeha Arîzonayê, berendamê PhDyê di Navenda Xebatên Kurdî de li Zanîngeha Egzeterê. Pisporê medya, rêzika ziman û nasnameyê. 4) Shayee Khanaka, Pirtûkxanekara Beşê Zimanzanî û Xebatên Rojhilata Navîn, li Zanîngeha Kalîfornîya Berkeley. Wê Di beşê Gelnasîyê de macistêr kiriye û teza xwe li ser Yarîyên/Henekên Kurdan nivîsandîye. 5) Rashid Karadaghi, Nivîskarê ferhenga bi nave ya ye. Herwisan, li ser Kurdan dinivîse. 6) Ali Ashuri, nivîskar, helbestvan û rexnegir. Pisporê Feylesofî û wêjeya Kurdî ye. Li Zanîngeha San Dîegoyê ders dane. 7) Muhammad Tawfiq Ali, pisporê zimanzanîya tetbîqî, wergêr, rexneger, endamê Enstîtûya Zimanî ye (MCIL). 8) Robert Reigle, pisporê ethnomusicology, di Navenda Xebatên Muzîkî de li Zanîngeha Teknîkî ya Stenbulê. 9) Alexandra Jaffe, edîtora berêvk ya Antropologîya Zimanzanîyê û edîtora berê ya Ziman û Perwerdehîyê, pisporê antropologîya zimanzanîyê, bîrdozîya zimanî, du-zimanîbûn û statuya zimanên kêmaran, li Zanîngeha Kalîfornîyayê ya Dewletê, Long Beach profesor e. 10) Zuzan Barwari, Perwerdekar, pispora berhevkirina meteryalên perwerdehî bi zaraveya Kurmancî, edîtor, xwendekara zimanzanîyê û gerînendeya şerîkeya bi navê Global Native Services e. 11) Hashem Ahmadzadeh, Zanyarekê Kurd e, di Navenda Xebatên Kurdî de, li Zanîngeha Egzeterê, mamosta ye. Pisporê zimanê kurdî û romanên Kurdan e. 12) Engin Opengin, li L’Université de Paris -Sorbonne Nouvelle xwendekarê PhDyê ye. Pisporê civak-zimanzanîyê ye. 13) Norman Leonard, Li Zanîngeha San Dîegoyê ya Dewletê Gerînendeyê Outreach, Language Acquisition Resource Centerê ye, Serokê Kemeleya Mamostayan ya Kalîfornîyayê ye. Pisporê bernameyên zimanên civakî yên mîrate ye. 14) Amir Hassanpour (bi rêka Skypeê): mamosta û pisporê civak-zimanzanîya kurdî û dîrokê ye, li Zanîngeha Torontoyê di Beşê Şaristanîyên Rojhilata Nêzîk û Navîn de profesor e. 15) Şîyar Ozsoy, Li Zanîngeha Teksasê di Beşê Anropologîya Civakî û Çandî de endamê akademîyê ye. Pisporê pêkhatina dewletê, neteweperwerî, neo-lîberalîzm, pir-çandî û guherîna sîyaseta Kurdan e. 16) Dilan Roşanî (bi rêka Skypeê) Ew di van beşan da pispor e: bikaranîna kompûteran di zimanzanîyê da, torevanîya pevragihandinê di nav zanyaran de. Ew afirîner, rêvebir û gerînendeyê Kurdistanicayê ye ku ew bixwe ansîklopedîyayeka li ser Kurdan û Kurdistanê ye. Afirînerê alfabeya kurdî ya bi naveye. 17) Amir Sharifi, li Zanîngeha Kalîfornîyayê ya Dewletê, di Beşê Zimanzanîyê da mamosta ye. Pisporê zimanzanîya sepanî û civakîbûna xwendewarîyê ye. Mebest û armanca Komeleya Perwedehîyê ya Kurdên Amerîkî parastin û danasîna ziman, çand û dîroka gelê kurd e. Ev sazî bala xwe dide pêşvexistin, danasîn û weşandina lêkolîn û xebatên çandî yên li ser jîyana Kurdan. Em civînên çandî, konferans, komxebat û bernameyên lêkolanê li dar dixin da ku danûstandinên akademîk yên di navbera zanyar û xwendekarên kurd de di hemî qadên herêmî, neteweyî û navneteweyî de hêsantir bibin. Bi parastina mîrateyên çandî yên kurdan û mafên wan ên bingehî, em di heman demê da jibo cihaneke aram û aştîyane curbicurîya çandî jî wekî pêdivîyeke cîhanî pêşve dixin. Jibo bêtir agahdarî, hun dikarin peywendîya Luqman Berwarî bikin: Emaîl: lbarwari@yahoo.com Telefon: 805- 402- 6440